మొద్దునిద్ర నటిస్తున్న పాక్ | Andhrabhoomi - Telugu News Paper Portal | Daily Newspaper in Telugu | Telugu News Headlines | Andhrabhoomi
Wednesday, February 26, 2020 09:09
న్యూఢిల్లీ: పఠాన్‌కోట్ ఎయిర్‌బేస్‌పై ఉగ్రదాడికి సంబంధించి మన దేశం అదజేసిన సాక్ష్యాధారాలను పాక్ కొట్టిపారేయడాన్ని రక్షణ మంత్రి మనోహర్ పారికర్ తీవ్రంగా తప్పుబడుతూ, ఈ వ్యవహారంలో పాక్ మొద్దు నిద్రను నటిస్తోందని, దర్యాప్తు విషయంలో దానికి చిత్తశుద్ధి లేదని అన్నారు. అంతేకాదు ఈ దాడికి సంబంధించి పాక్ ప్రత్యేక దర్యాప్తు బృందం (సిట్)ను పఠాన్‌కోట్ ఎయిర్‌బేస్‌లోకి అనుమతించేది లేదని కూడా ఓ ప్రైవేటు టీవీ న్యూస్ చానల్ కోసం కరణ్ థాపర్‌కు ఇచ్చిన ఇంటర్వ్యూలో స్పష్టం చేశారు. భారత్ అందజేసిన సాక్ష్యాధారాలు బలంగా లేవంటూ పాక్ చేస్తున్న వాదన గురించి అడగ్గా, ఆయన ఈ విషయం చెప్పారు. భారత్ అందజేసిన పాకిస్తానీ మొబైల్ నంబర్లు రిజిస్టర్ కానివని, అలాగే తప్పుడు ఐడెంటిటీలు కలిగి ఉన్నాయని పాక్ చెప్తున్న మాటలను కూడా పారికర్ తప్పుబట్టారు. ఎన్నో దాడులకు సంబంధించి మన దేశం పాక్‌కు నిరంతరంగా సాక్ష్యాధారాలు ఇస్తూనే ఉందని ఆయన చెప్పారు. దానిపై ఎవరైనా సీరియస్‌గా ఉన్నట్లయితే తప్పకుండా చర్య తీసుకుంటారని పారికర్ చెప్పారు. పఠాన్‌కోట్ ఎయిర్‌బేస్‌లోకి పాక్ ప్రత్యేక దర్యాప్తు బృందం (సిట్)ను అనుమతిస్తారా అని అడగ్గ, పాక్‌నుంచి అలాంటి అభ్యర్థన వచ్చినట్లు తనకు తెలియదని ఆయన చెప్పారు. ఎయిర్‌బేస్‌లలు, రక్షణ సంస్థలకు సంబంధించినంతవరకు రక్షణ మంత్రిత్వ శాఖ అనుమతి లేకుండా ఎవరిని కూడా వాటిలోకి అనుమతించేది లేదని అన్నారు. కాగా, పాక్‌కు ఎఫ్-16 యుద్ద విమానాలను విక్రయించాలన్న అమెరికా నిర్ణయం తనకు బాధ కలిగించిందని పారికర్ తెలిపారు. ఒకే ర్యాంక్, ఒకే పింఛను అంశం గురించి అడగ్గా, సైన్యం ప్రయోజనాల దృష్ట్యా మెరుగైన అవకాశాల కోసం స్వచ్ఛంద ఉద్యోగ విరమణ, గడువుకన్నా ముందే రిటైర్మెంట్‌ల మధ్య తేడాను ప్రభుత్వం స్పష్టంగా పేర్కొంటుందని చెప్పారు. గడువుకన్నా ముందే రిటైర్మెంట్ అంశాన్ని పరిశీలించడానికి ఒక జ్యుడీషియల్ కమిటీని ఏర్పాటు చేయడం జరుగుతుందని ఆయన చెప్పారు. ఏడవ వేతన సంఘం సిఫార్సులకు సంబంధించి సైనికుల్లో అసంతృప్తి గురించి అడగ్గా, సైనికులకు ఉంబందించి న్యాయమైన సమస్యలన్నిటినీ తమ శాఖ పరిష్కరిస్తుందని చెప్పారు. సైన్యంలో చెత్తా చెదారాన్ని ఏరి పారేయడానికి కూడా తమ మంత్రిత్వ శాఖ యోచిస్తోందని చెప్పారు.
moddunidra natistunna pak | Andhrabhoomi - Telugu News Paper Portal | Daily Newspaper in Telugu | Telugu News Headlines | Andhrabhoomi
Wednesday, February 26, 2020 09:09
newdhilly: pathannikot airebaseepy ugradaadiki sambandhinchi mana desham adajesina saakshyaadhaaraalanu pak kottipaareyadaanni rakshana mantri manohar parikar teevramgaa tappubadutuu, ee vyavahaaramlo pak moddu nidranu natistondani, daryaaptu vishayamlo daaniki chittasuddhi ledani annaru. antekaadu ee daadiki sambandhinchi pak pratyeka daryaaptu brundam (sit)nu pathannikot airebeseloki anumatinchedi ledani kuudaa oo praivetu tv neus chanal kosam karan thapareku ichina interviewlo spashtam chesaru. bharat andajesina saakshyaadhaaraalu balangaa levantu pak chestunna vaadana gurinchi adagga, aayana ee vishayam cheppaaru. bharat andajesina paakistaanii mobail nambarlu resister kaanivani, alaage tappudu identitylu kaligi unnaayani pak cheptunna maatalanu kuudaa parikar tappubattaaru. enno daadulaku sambandhinchi mana desham paake nirantaramgaa saakshyaadhaaraalu istune undani aayana cheppaaru. daanipai evaraina seeriyasgaa unnatlayithe tappakunda charya teesukuntaarani parikar cheppaaru. pathannikot airebeseloki pak pratyeka daryaaptu brundam (sit)nu anumatistara ani adagga, paakenunchi alanti abhyarthana vachinatlu tanaku teliyadani aayana cheppaaru. airebeselalalu, rakshana samsthalaku sambandhinchinantavaraku rakshana mantritva saakha anumati lekunda evarini kuudaa vaatiloki anumatinchedi ledani annaru. kaga, paake ef-16 yudda vimaanaalanu vikrayinchaalanna america nirnayam tanaku baadha kaliginchindani parikar telipaaru. oke rank, oke pinchanu amsam gurinchi adagga, sainyam prayojanaala drishtya merugaina avakaasaala kosam swachchanda udyoga viramana, gaduvukanna munde retirementela madhya tedaanu prabhutvam spashtamgaa perkontundani cheppaaru. gaduvukanna munde retirement amsaanni pariseelinchadaaniki oka judicial kamiteeni erpaatu cheyadam jarugutundani aayana cheppaaru. edava vetana sangham sifaarsulaku sambandhinchi sainikullo asantrupti gurinchi adagga, sainikulaku umbandinchi nyaayamaina samasyalannitini tama saakha parishkaristundani cheppaaru. sainyamlo chetta chedaaraanni eri paareyadaaniki kuudaa tama mantritva saakha yochistondani cheppaaru.